অ্যালেক্স অ্যাডামস (ক্রিকেটার)

ফ্যাবিয়ান অ্যালেক্স অ্যাডামস (জন্ম: ৭ জানুয়ারী ১৯৭৫) হলেন একজন প্রাক্তন অ্যাঙ্গুইলান ক্রিকেটার যিনি ওয়েস্ট ইন্ডিয়ান ঘরোয়া ক্রিকেটে লিওয়ার্ড দ্বীপপুঞ্জের হয়ে খেলেছিলেন। তিনি প্রথম অ্যাঙ্গুইলান যিনি একজন ডানহাতি উদ্বোধনী ব্যাটসম্যান হিসেবে হিসেবে প্রথম-শ্রেণীর সেঞ্চুরি করেছিলেন।

১৯৯৭ সালের মে মাসে ১৯৯৬-৯৭ রেড স্ট্রাইপ কাপে গায়ানার বিপক্ষে খেলে লিওয়ার্ডসের হয়ে অ্যাডামসের প্রথম-শ্রেণীর ক্রিকেটে অভিষেক হয়। প্রথম ইনিংসে তিনি পাঁচ রান করে আউট হন, কিন্তু দ্বিতীয় ইনিংসে তিনি জুনি মিচামের সাথে ব্যাটিং শুরু করে অপরাজিত ৬৯ রান করেন। ২০০৩ সালের ফেব্রুয়ারিতে অ্যাডামস ওয়েস্ট ইন্ডিজ বি'র বিপক্ষে অপরাজিত ১০৩ রান করেন। ফলে তিনি হন প্রথম-শ্রেণীর সেঞ্চুরি করা প্রথম অ্যাঙ্গুইলান ক্রিকেটার। তিনি ২০০২-০৩ ক্যারিব বিয়ার কাপ মৌসুমে সাতটি খেলায় ৪৭৩ রান করে শেষ করেন। লিওয়ার্ডসের হয়ে কেবল স্টুয়ার্ট উইলিয়ামস তার থেকে বেশি রান করেন। ২০০২-০৩ রেড স্ট্রাইপ বোলে উইলিয়ামসের অনুপস্থিতিতে অ্যাডামস রেস্ট অফ লিওয়ার্ড দ্বীপপুঞ্জ দলের অধিনায়ক হিসেবে দায়িত্ব পালন করেন। অ্যান্টিগুয়া এবং বারবুডার সময়কালে পৃথক অংশগ্রহণকারী হিসেবে রেস্ট অফ লিওয়ার্ড দ্বীপপুঞ্জ দল গঠিত হয়। তিনি ২৯ বছর বয়সে ২০০৪-০৫ আঞ্চলিক চার দিনের প্রতিযোগিতায় লিওয়ার্ডসের হয়ে তার শেষ ম্যাচ খেলেন। ২০০৬ সালে অ্যাডামস স্ট্যানফোর্ড ২০/২০ টুর্নামেন্টে অ্যাঙ্গুইলার হয়ে বার্বাডোসের বিপক্ষে একটি ম্যাচও খেলেন। পরবর্তীতে তিনি ২০১৭ সালের জুনে অ্যাঙ্গুইলা ক্রিকেটের ৫০তম উদযাপন ম্যাচে খেলেছিলেন। সেই ম্যাচে তিনি লেন্ডেল রিচার্ডসনের সাথে লেজেন্ডস অফ দ্য ওয়েস্ট ইন্ডিজের বিপক্ষে উদ্বোধনী ব্যাটসম্যান হিসেবে দায়িত্ব পালন করেন, যা অ্যাঙ্গুইলা জিতেছিল। 

 ব্যক্তিগত জীবন 
অ্যাডামস স্বাস্থ্যকর্মী মায়েজা ডেমিস-অ্যাডামসকে বিয়ে করেছেন।  তাদের একমাত্র ছেলে দিমিত্রি অ্যাডামস, যিনি সাউদাম্পটন বিশ্ববিদ্যালয়ে ব্যবসায় প্রশাসন অধ্যয়ন করার পাশাপাশি হ্যাম্পশায়ার ক্রিকেট একাডেমিতে খেলে থাকেন।

 তথ্যসূত্র 

 বহিঃসংযোগ 

 ক্রিকেটআর্কাইভে অ্যাডামসের প্রোফাইল এবং পরিসংখ্যান
 ইএসপিএনক্রিকইনফোয় অ্যাডামসের প্রোফাইল এবং পরিসংখ্যান

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:অ্যাঙ্গুইলীয় ক্রিকেটার
বিষয়শ্রেণী:লিওয়ার্ড আইল্যান্ডসের ক্রিকেটার